
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημοσιότητα διοικητικής δράσης για τη χορήγηση στεγαστικών δα¬ 


νείων από τον 0.Ε.Κ. .... 1 

Δημοσιότητα διοικητικής δράσης στη ΔΕΗ. 2 


Μεταβίβαση στο Γενικό Γραμματέα Βιομηχανίας, στους Γενικούς 
Διευθυντές, στους Διευθυντές και λοιπούς Προϊσταμένους Υπηρε¬ 
σιακών Μονάδων της Γενικής Γραμματείας Βιομηχανίας (ΓΓΒ) 
του Υπουργείου Βιομηχανίας, Ενέργειας και Τεχνολογίας, του 
δικαιώματος να υπογράφουν «Με εντολή Υφυπουργού».3 


Δημοσιότητα της διοικητικής δράσης του ΟΤΕ. . ./. 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 80092 (1) 


Δημοσιότητα διοικητικής δράσης για τη χορήγηση στεγαστικών δα¬ 
νείων από τον Ο.Ε.Κ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

Τις διατάξεις του άρθρου 6, παράγρ. 2 του ν. 1943/91 «Εκσυγχρο¬ 
νισμός της οργάνωσης και λειτουργίας της Δημόσιας Διοίκησης, ανα¬ 
βάθμιση του προσωπικού και άλλες συναφείς διατάξεις», αποφασί¬ 
ζουμε: 

Καθορίζουμε τον τρόπο δημοσιότητας της διοικητικής δράσης κατά 


τη χορήγηση στεγαστικών δανείων σε δικαιούχους του Οργανισμού Ερ¬ 
γατικής Κατοικίας (Ο.Ε.Κ.) ως εξής: 

α) Μετά την κατάρτιση και δημοσίευση, κάθε φορά, από τον Ο.Ε.Κ. 
του προγράμματος χορήγησης στεγαστικών δανείων ή κληρώσεως ερ¬ 
γατικών κατοικιών και αφού υποβληθούν από τους δικαιούχους οι σχε¬ 
τικές αιτήσεις και περατωθεί η διαδικασία επεξεργασίας τους από τις 
αρμόδιες υπηρεσίες του Οργανισμού για την κατάταξη των δικαιούχων 
σε'κατηγορίες ανάλογα με τις ασφαλιστικές, οικογενειακές κ.λπ. προϋ¬ 
ποθέσεις που δηλώνουν αυτοί, τότε σε κάθε τοπική υπηρεσία του Ο.Ε.Κ. 
ανοίγεται και τηρείται ευρετήριο των υποβληθεισών για τη συγκεκρι- 
μένη χρονική περίοδο αιτήσεων. 

Το ευρετήριο αυτό στο οποίο καταγράφονται όλα τα στοιχεία του αι- 
τούντος, δηλαδή η ημερομηνία υποβολής της αίτησης, ο χρόνος κλή- 
σεώς του για την προσκόμιση των αρχικών δικαιολογήτικών, ο χρόνος 
ικανοποίησης ή απόρριψης του αιτήματος, εκτίθενται σε εμφανές μέρος 
του τοπικού γραφείου του Ο.Ε.Κ. και είναι στη διάθεση παντός ενδιαφε¬ 
ρομένου. 

β) Σε περίπτωση αμφισβήτησης οποιοσδήποτε στοιχείου, ο ενδιαφε¬ 
ρόμενος μπορεί ν’ απευθύνεται στο κατά περιοχή αρμόδιο γραφείο του 
Ο.Ε.Κ. το οποίο έχει υποχρέωση να βρει το συγκεκριμένο φάκελλο και 
να δώσει κάθε σχετική πληροφορία στον ενδιαφερόμενο εφόσον αυτός τη 
ζητήσει μέσα στο χρονικό διάστημα που διαρκεί το πρόγραμμα στο 
οποίο έχει ενταχθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

Μ. ΕΒΕΡΤ ΑΡ. ΚΑΛΑΝΤΖΑΚΟΣ 

Αριθ. Α125/Φ6.4/19109 (2) 

Δημοσιότητα διοικητικής δράσης στη ΔΕΗ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 6 του Ν. 1943/91 
«για τον εκσυγχρονισμό της οργάνωσης και λειτουργίας της δημοσίας 
διοίκησης, αναβάθμιση του προσωπικού της και άλλες συναφείς διατά¬ 
ξεις». 

2. Την ανάγκη καθορισμού της διαδικασίας για την υλοποίηση της 
εφαρμογής των παραπάνω διατάξεων στη Δ.Ε.Η., αποφασίζουμε: 

Οι αιτήσεις για όλες τις ηλεκτροδοτήσεις θα καταχωρούνται, κατά 
Υπηρεσιακή Μονάδα στο ειδικό βιβλίο υπό μορφή πρωτοκόλλου, σε όλα 


τα στάδια της διαδικασίας από την ημερομηνία υποβολής της αίτησης 
μέχρι και την τελική σύνδεση. 

Το βιβλίο αυτό θα ευρίσκεται στους χώρους εξυπηρέτησης του κοινού 
και θα είναι στη διάθεση κάθε ενδιαφερομένου ώστε να είναι δυνατό να 
λαμβάνει γνώση των στοιχείων που επιθυμεί. 

Η απόφαση αυτή με το συνημμένο παράρτημα να δημοσιευθεί στην 
Εφημερίδα της Κυβερνήσεως. 

Αθήνα, 27 Ιουνίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΒΙΟΜ. ΕΝΕΡΓ. & ΤΕΧΝ/ΓΙΑΣ 

ΜΙΛΤ. ΕΒΕΡΤ ΓΓ. ΔΗΜΑΣ 


ΒΙΒΛΙΟ ΗΛΕΚΤΡΟΔΟΤΗΣΕΩΝ 


ίίΜΙΓΜ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Οικ. 14725/158 (3) 

Μεταβίβαση στο Γενικό Γραμματέα Βιομηχανίας, στους Γενικούς Διευ¬ 
θυντές, στους Διευθυντές και λοιπούς Προϊσταμένους Υπηρεσιακών 
Μονάδων της Γενικής Γραμματείας Βιομηχανίας (ΓΓΒ) του Υπουρ¬ 
γείου Βιομηχανίας, Ενέργειας και Τεχνολογίας του δικαιώματος να 
υπογράφουν «Με εντολή Υφυπουργού». 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) του άρθρου 29 του Ν. 1558/1985 «Κυβέρνηση και Κυβερνητικά 
Όργανα». 

β) του Π.Δ. 229/1986 «Σύσταση και Οργάνωση και αρμοδιότητες 
της Γενικής Γραμματείας Βιομηχανίας (ΦΕΚ 96/Α/16.7.86) και του 
Π.Δ. 396/86 «Οργανισμός της Γενικής Γραμματείας Βιομηχανίας» 
(ΦΕΚ 172/Α/89). 

γ) του Π.Δ. 180/90 «Διορισμός Υπουργών, Αν. Υπουργών και Υφυ¬ 
πουργών» (ΦΕΚ 64/Α/11.4.90). 

δ) του Π.Δ. 342/90 (ΦΕΚ 135/Α/90) «Σύσταση Γενικών Διευθύν¬ 
σεων στη Γενική Γραμματεία Βιομηχανίας». 

2. α) Τις διατάξεις των άρθρων 78 και 81 του Ν. 1892/90 για τον 
εκσυγχρονισμό και την ανάπτυξη και άλλες διατάξεις». 

β) Την Κ.Υ.Α. 25409/28.11.90 (ΦΕΚ 745/Β/30.Γ1.90) «Εξαί¬ 
ρεση διοικητικών πράξεων και εγγράφων του κανόνος των τριών υπο¬ 
γραφών». 

3. Την Υ 1074/14.5.90 (ΦΕΚ 325/Β/90) του Πρωθυπουργού 
και του Υπουργού Βιομηχανίας, Ενέργειας και Τεχνολογίας «Ανάθεση 
αρμοδιοτήτων στον Υφυπουργό Βιομηχανίας, Ενέργειας και Τεχνολο¬ 
γίας Βασίλειο Μαντζώρη». 

4. Την ανάγκη να διασφαλισθεί η εύρυθμη και αποδοτική λειτουργία 
των υπηρεσιών της Γενικής Γραμματείας Βιομηχανίας του Υπουργείου 
Βιομηχανίας, Ενέργειας και Τεχνολογίας και η ταχεία διεκπεραίωση 
των υποθέσεων που.,,έχουν ανατεθεί σ’ αυτές, αποφασίζουμε: 

/ Άρθρο 1 

Μεταβιβάζουμε στο Γενικό Γραμματέα Βιομηχανίας, στους Γενικούς 
Διευθυντές και στους λοιπούς Προϊσταμένους υπηρεσιακών μονάδων 
της Γενικής Γραμματείας Βιομηχανίας, το δικαίωμα να υπογράφουν 
«Με εντολή Υφυπουργού» τις πράξεις και τα έγγραφα που αναφέρονται 
στα παρακάτω άρθρα. 

Άρθρο 2 

Στο Γενικό Γραμματέα της Γενικής Γραμματείας Βιομηχανίας: 

1. Την έκδοση και οδηγιών προς τις Υπηρεσίες της ΓΓΒ και προς 
τους εποπτευομένους φορείς για την μεθόδευση και τον συντονισμό της 
δραστηριότητάς τους, με σκοπό την αποτελεσματική εφαρμογή της κυ¬ 
βερνητικής πολιτικής και την εύρυθμη λειτουργία τους. 

2. Την κύρωση πινάκων επιτυχίας που καταρτίσθηκαν με τη διαδι¬ 
κασία της επιλογής και την εκδίκαση των ενστάσεων κατά των πινάκων 
αυτών. 

3. Την πρόταση καθορισμού αποδοχών του ειδικού επιστημονικού 
προσωπικού. 

4. Τις πράξεις και έγγραφα για την τοποθέτηση, μετακίνηση, μετά¬ 
θεση, απόσπαση και μετάταξη: 

α) Των Προϊσταμένων Διευθύνσεων και Τμημάτων 

β) Των υπαλλήλων όλων των κατηγοριών, κλάδων και βαθμών 
(πλην αυτού του Γενικού Δ/ντή) τακτικών και εκτάκτων που δεν υπά¬ 
γονται σε κάποια γενική Διεύθυνση της ΓΓΒ και 

γ) των υπαλλήλων όλων των κατηγοριών, κλάδων και βαθμών 
(πλην αυτού του Γενικού Διευθυντή) τακτικών και εκτάκτων από μια 
Γενική Διεύθυνση σε άλλη ή σε αυτοτελή Δ/νση ή Τμήμα και 

δ) τη διάθεση σε κάθε Γεν. Δ/νση των υπαλλήλων αυτής. 

5. Τις κανονικές, τις εκπαιδευτικές, τις αναρρωτικές καθώς και τις 
άδειες άνευ αποδοχών στους Γενικούς Διευθυντές. 

6. Πράξεις και έγγραφα για την μετάβαση στο εξωτερικό για εκτέ¬ 
λεση υπηρεσίας των υπαλλήλων όλων των κατηγοριών, κλάδων και 
βαθμών της ΓΓΒ και των εποπτευομένων Οργανισμών. 

7. Πράξεις και έγγραφα για την μετακίνηση εκτός έδρας στο εσωτε¬ 
ρικό των Γενικών Διευθυντών. · 

8. Τα σχετικά με μεταθέσεις ερωτήματα που απευθύνονται προς το 


Υπηρεσιακό Συμβούλιο και τις πράξεις μετάθεσης των υπαλλήλων, εφό¬ 
σον αφορούν μεταθέσεις Προϊσταμένων Δ/νσεων και Τμημάτων. 

9. Τα παραπεμπτικά έγγραφα και αποφάσεις θέσης σε κατάσταση 
διαθεσιμότητας και επαναφοράς στην ενεργό υπηρεσία των υπαλλήλων 
όλων των κατηγοριών κλάδων και βαθμών. 

10. Τις διατάξεις για τη διενέργεια διοικητικών ανακρίσεων ή δια¬ 
χειριστικών ελέγχων για κάθε υπεύθυνο υπάλληλο της Γ.Γ.Β. καθώς 
και την έκδοση των εν γένει καταλογιστικών πράξεων. 

11. Τις απαντήσεις στις αιτήσεις επανεξέτασης θεμάτων πολιτών ή 
νομικών προσώπων ή υπαλλήλων κατά ενεργειών ή παραλείψεων των 
Γενικών Δ/ντών ή των αυτοτελών Δ/νσεων ή Τμημάτων. 

12. Απαντήσεις σε ερωτήματα υπηρεσιών ή νομικών προσώπων εφό¬ 
σον δεν είναι νομολογιακά λυμένα. 

13. Τις αποφάσεις, τις πράξεις και εντολές για την πραγματοποίηση 
δαπανών του τακτικού προϋπολογισμού, τη διενέργεια δημόσιων τακτι¬ 
κών μειοδοτικών διαγωνισμών, τις αποφάσεις κατακύρωσης των απο¬ 
τελεσμάτων αυτών καθώς και τις συμβάσεις προμηθειών ή εκτελέσεις 
εργασιών ή αναθέσεις έργου για ποσό άνω των 20.000 δρχ. 

14. Τις αποφάσεις ορισμού εκκαθαριστού που προβλέπονται από την 
παρ. 2 του άρθρου 1 της απόφασης 194902/69 του Υπουργείου Οικο¬ 
νομικών (Γ.Λ.Κ.) «Περί της διαδικασίας πληρωμών σταθερών διαρ¬ 
κούς ή περιοδικού χαρακτήρα δαπανών». 

15. Τα έγγραφα με τα οποία ορίζονται επιθεωρητές και λοιποί υπάλ¬ 
ληλοι για επιθεώρηση των υπηρεσιών της Γενικής Γραμματείας Βιομη¬ 
χανίας. 

16. Τα έγγραφα προς το Υπουργείο Οικονομικών (Γ.Λ.Κ.) για την 
επαύξηση του ποσοστού διάθεσης των πιστώσεων επιχορηγήσεων των 
εποπτευομένων νομικών προσώπων από τη Γενική Γραμματεία Βιομη¬ 
χανίας που εγγράφονται στο Τακτικό Προϋπολογισμό Εξόδων της. 

17. Τις αποφάσεις μετά από κρίση προσφυγών, που υποβάλλονται 
δυνάμει του Ν. 3200/55 και λοιπών ειδικών διατάξεων κατ’ αποφά¬ 
σεων και πράξεων των Νομαρχών, εφόσον αυτές είναι υπογεγραμμένες 
από το Νομάρχη. 

18. Τις αποφάσεις μετά από κρίση προσφυγών που υποβάλλονται 
κατά πράξεων των περιφερειακών μας υπηρεσιών, με τις οποίες επιβάλ¬ 
λονται κυρώσεις σε βάρος των παραβατών της ηλεκτρολογικής νομοθε¬ 
σίας, εφόσον οι πράξεις αυτές είναι υπογεγραμμένες από το Νομάρχη. 

19. Την εντολή διακίνησης του ειδικού λογαριασμού της Τράπεζας 
της Ελλάδας που προβλέπεται από το άρθρο 11 της 470/1985 (ΦΕΚ 
183/Β/4.4.85) Κοινής Υπουργικής Απόφασης. 

20. Τις κοινές αποφάσεις με τις οποίες χορηγείται άδεια έγκρισης 
επέκτασης ή λειτουργίας σε φαρμακοβιομηχανίες που εκδίδονται κατ’ 
εφαρμογή των διατάξεων του Ν.Δ. 96/73 «Περί εμπορίας εν γένει φαρ¬ 
μακευτικών, διασυπτικών και καλλυντικών προϊόντων» σε συνδυασμό 
με τις διατάξεις των Ν. ΔΚΣΤ/12, Ν. 3214/55 και ΑΝ 207/67. 

21. Τις κοινές αποφάσεις που αφορούν Κρατικές Προμήθειες μέχρι 
ποσού αντίστοιχου με αυτό που εξουσιοδοτείται να υπογράφει ο Γενικός 
Γραμματέας Κρατικών Προμηθειών του Υπουργείου Εμπορίου. 

22. Τις αποφάσεις σύστασης και συγκρότησης συλλογικών οργάνων 
και επιτροπών που μετέχουν άτομα εκτός Υπουργείου ως και πράξεις 
ορισμού μελών επιτροπών και ομάδων εργασίας που λειτουργούν εκτός 
της ΓΓΒ συμπεριλαμβανομένων και των προβληματικών επιχειρή¬ 
σεων, καθώς και τη σύσταση και συγκρότηση συλλογικών οργάνων και 
επιτροπών για θέματα Δ/νσεων που δεν υπάγονται σε Γεν. Δ/νση. 

23. Τις πράξεις και έγγραφα απόσυρσης από την κυκλοφορία παιγνι- 
διών βάσει του άρθρου 4 της Β. 6813/1325/3.4.90 κοινής Υπουργι¬ 
κής απόφασης. 

24. Πράξεις και έγγραφα αρμοδιότητας Δ/νσης εφόσον συμπράττουν 
σ’ αυτά περισσότερες από δύο Δ/νσεις που δεν ανήκουν στην ίδια Γενική 
Δ/νση. 

25. Οι προκαταρκτικές εκτιμήσεις του προγράμματος Δημοσίων 
Επενδύσεων της ΓΓΒ και των εποπτευομένων από αυτή Οργανισμών. 

26. Τα αιτήματα προς το ΥΠΕΘΟ που αφορούν προεγκρίσεις πιστώ¬ 
σεων του ΠΔΕ που απαιτούνται για το διάστημα μέχρι έκδοσης των 
Συλλογικών Αποφάσεων και αιτήματα τροποποιήσεων των ΧΑΕ ή 
ΣΑΜ σε περίπτωση αναθεώρησης του προγράμματος κατά τη διάρκεια 
του έτους. 

Άρθρο 3 

Στους Γενικούς Διευθυντές της Γενικής Γραμματείας Βιομηχα¬ 
νίας: 

I. Γενικές εξουσιοδοτήσεις: 

1. Πράξεις και έγγραφα που αποσκοπούν: 

α) στον προγραμματισμό και συντονισμό των δραστηριοτήτων των 
υπηρεσιακών μονάδων που υπάγονται σ’ αυτές, στην αξιολόγηση του 
κόστους και της ποιότητας των αποτελεσμάτων τους. 

β) στην εξειδίκευση και κατάρτιση συγκριτικής ανάλυσης και αξιολό¬ 
γησης της ακολουθούμενης πολιτικής στο χώρο ευθύνης τους και διατύ¬ 
πωση εναλλακτικών προτάσεων και εισηγήσεων προς τα υπερκείμενα 
Οργανα. 

γ) στην εξασφάλιση της συνεργασίας και του συντονισμού με άλλα 
υπουργεία και λοιπούς φορείς του δημόσιου τομέα σε θέματα αρμοδιό¬ 
τητας της Γεν. Δ/νσης. 

2. Πράξεις και έγγραφα τοποθέτησης ή μετακίνησης υπαλλήλων 
μέσα στη Γενική Δ/νση της οποίας προΐστανται εκτός των Δ/ντών και 
Γμηματαρχών. 

3. Τα έγγραφα αρμοδιότητας Διευθυντή, εφόσον συμπράττουν σ’ 
αυτά δύο ή περισσότερες διευθύνσεις υπαγόμενες στη Γενική Δ/νση που 
προΐστανται. 

4. Τις απαντήσεις στις αιτήσεις θεραπείας ή επανεξέτασης θεμάτων 
πολιτών ή νομικών προσώπων ή υπαλλήλων κατά ενεργειών ή παραλεί¬ 
ψεων των Δ/νσεων που υπάγονται στη Γενική Δ/νση της οποίας προΐ- 
στανται. 

5. Τις πράξεις και τα έγγραφα συγκρότησης επιτροπών και ομάδων 
εργασίας για θέματα αρμοδιότητας της Γενικής Δ/νσης στην οποία 
προΐστανται. 

6. Τις κανονικές άδειες των Προϊσταμένων Διευθύνσεων και Τμημά¬ 
των της Γεν. Δ/νσης. 

7. Προσυπογράφουν κάθε έγγραφο που υπογράφεται από υπερκεί¬ 
μενο όργανο. 

8. Πειθαρχικές αποφάσεις και πράξεις πειθαρχικής διαδικασίας, εφό¬ 
σον επιλαμβάνεται ως πειθαρχικός προϊστάμενος ο Γεν. Διευθυντής. 

II. Ειδικές εξουσιοδοτήσεις: 

Α. Στον Γενικό Διευθυντή της Γενικής Δ/νσης Βιομηχανικής Πολιτι¬ 
κής και Εποπτείας Φορέων: 

1. Τα έγγραφα με τα οποία ορίζονται υπάλληλοι της ΓΓΒ για τον 
έλεγχο των επενδύσεων που έχουν υπαχθεί στους κατά καιρούς ισχύο- 
ντες αναπτυξιακούς νόμους." 

2. Τις αποφάσεις μετά από κρίση προσφυγών που υποβάλλονται 
κατά πράξεων του Δ/ντή της 3ης Δ/νσης Κλαδικής Βιομηχανικής Πο¬ 
λιτικής, δυνάμει της Β.21538/2228/87 απόφασης του Αν. Υπουργού 
του ΥΒΕΤ. 

3. Τις αποφάσεις μετά από κρίση προσφυγών που υποβάλλονται 
κατά πράξεων του Δ/ντή της 1ης Δ/νσης Κλαδικής Βιομηχανικής Πο¬ 
λιτικής δυνάμει της Β. 6342/863/27.3.89, απόφασης όπως τροπο¬ 
ποιήθηκε με την Β. 6813/1325/3.4.90 όμοια. 

4. Πράξεις και έγγραφα για την έγκριση των κανονισμών λειτουρ¬ 
γίας των ΒΙΠΕ. 

5. Την εποπτεία επί θεμάτων απαγόρευσης, μετά από σύμφωνη 
γνώμη του ΕΛΟΤ, διάθεσης στην αγορά ή υποβολής σε ειδικούς όρους 
των χαλύβων οπλισμό σκυροδέματος κατά το άρθρο 5 της Β. 21538/ 
2228/87 απόφασης του Αν. Υπουργού ΒΕΤ, περί χαλύβων οπλισμού 
σκυροδέματος. 

Β. Στον Γενικό Δ/ντή της Γενικής Δ/νσης Στήριξης της Βιομηχα¬ 
νίας: 

1. τις αποφάσεις μετά από κρίση προσφυγών που υποβάλλονται δυ¬ 
νάμει του Ν. 3200/55 και λοιπών ειδικών διατάξεων κατ’ αποφάσεων 
και πράξεων των Νομαρχών, εφόσον αυτές είναι υπογεγραμμένες από 
Όργανο υποκείμενο του Νομάρχη. 

2. Τις κοινές αποφάσεις που αφορούν κρατικές προμήθειες όπου 
υπάρχει νομοθετημένη συναρμοδιότητα για έκδοση τέτοιων κοινών 
αποφάσεων των Γενικών Διευθυντών των Υπουργείων Εμπορίου και 
ΒΕΤ. 

3. Την εποπτεία επί θεμάτων χορήγησης αδειών ανέγερσης κτιρίων 
για φαρμακοβιομηχανίες κατά παρέκκλιση των ισχυουσών πολεοδομι- 
κών διατάξεων. 

4. Τις εγκυκλίους προς τις Περιφερειακές Υπηρεσίες της ΓΓΒ του 
ΥΒΕΤ που περιέχουν οδηγίες και κατευθύνσεις επί θεμάτων μηχανολο¬ 
γικών και επαγγελματικών αδειών και λοιπών εκτελεστικής φύσεως θε¬ 
μάτων των περιφερειακών υπηρεσιών της ΓΓΒ που υπάγονται στην αρ- 
μοδιότητά του. 

Άρθρο 4 

Στους Προϊσταμένους Διευθύνσεων της Γενικής Γραμματείας Βιομη¬ 
χανίας και τους νομίμους αναπληρωτές αυτών: 


I. Γενικές Εξουσιοδοτήσεις: 

1. Την αλληλογραφία με τις υπηρεσίες του Υπουργείου καθώς και 
αυτή που αναφέρεται σε κατευθύνσεις και οδηγίες για θέματα αρμοδιό- 
τητάς τους. 

2. Τη θεώρηση του ημερολογίου κίνησης εκτός έδρας τόσο στο εσω¬ 
τερικό όσο και στο εξωτερικό των υπαλλήλων της Δ/νσεώς των, που με¬ 
ταβαίνουν σε εκτέλεση υπηρεσίας ύστερα από προηγούμενη εγκριτική 
απόφαση. 

3. Τα έγγραφα που ζητούνται απόψεις από διάφορες υπηρεσίες από 
οργανισμούς. 

4. Τα έγγραφα με τα οποία ζητούνται πληροφορίες ή παρέχονται 
πληροφορίες για την εφαρμογή και ερμηνεία των νόμων επί θεμάτων 
νολογιακά λυμένων. 

5. Έγγραφα που απευθύνονται στο Συμβούλιο της Επικράτειας, στο 
Ελεγκτικό Συνέδριο και στα άλλα αρμόδια τακτικά πολιτικά και διοικη¬ 
τικά δικαστήρια, πλην των εγγράφων που απευθύνονται στην Ολομέ¬ 
λεια του Ελεγκτικού Συνεδρίου και στην Ολομέλεια του νομικού Συμ¬ 
βουλίου του Κράτους καθώς και έγγραφα προς το ΣτΕ για επεξεργασία 
κανονιστικού περιεχομένου Διαταγμάτων. 

6. Ερωτήματα προς το Νομικό Σύμβουλο Διοίκησης του Υπουργείου 
για θέματα αρμοδιότητας της Δ/νσής των. 

7. Τις βεβαιώσεις υπερωριών των υπαλλήλων της Δ/νσής των. 

II. Ειδικές εξουσιοδοτήσεις: 

Α. Στον Προϊστάμενο της Δ/νσης Προσωπικού: 

1. Τις αποφάσεις προαγωγών των υπαλλήλων της ΓΓΒ στον Α' 
βαθμό. 

2. Τις κανονικές άδειες των Προϊσταμένων των Δ/νσεων - Τμημά¬ 
των που δεν ανήκουν σε κάποια Γενική Διεύθυνση. Επίσης τις φοιτητι¬ 
κές και αναρρωτικές άδειες των Προϊσταμένων όλων των Δ/νσεων και 
Τμημάτων. 

3. Τις εκπαιδευτικές άδειες όλων των υπαλλήλων της ΓΓΒ πλην αυ¬ 
τών των Γενικών Δ/ντών. 

4. Τις αποφάσεις ορισμού υπαλλήλων σαν υπευθύνων για τη θεώ¬ 
ρηση του γνήσιου της υπογραφής των πολιτών σύμφωνα με το Ν. 
1599/86. 

5. Τις πράξεις απόλυσης υπαλλήλων της Γεν. Γραμματείας Βιομη¬ 
χανίας λόγω 35ετίας ή ορίου ηλικίας ή θανάτου ή έκπτωσης. 

6. Τους αναλυτικούς γενικούς πίνακες προβλέψεων θέσεων και δα¬ 
πανών προσωπικού του υπό κατάρτιση Σχεδίου Τακτικού Προϋπολογι¬ 
σμού εξόδων της Γενικής Γραμματείας Βιομηχανίας. 

7. Τις άδειες άνευ αποδοχών όλων των υπαλλήλων της ΓΓΒ πλην 
αυτών των Γενικών Δ/ντών. 

8. Τις αποφάσεις χορήγησης άδειας άσκησης ιδιωτικής εργασίας με 
αμοιβή σε υπαλλήλους της Γενικής Γραμματείας Βιομηχανίας. 

9. Τα έγγραφα μετάβασης εκτός έδρας στο εσωτερικό για εκτέλεση 
υπηρεσίας όλων των υπαλλήλων της ΓΓΒ. 

10. Τα παραπεμπτικά έγγραφα που απευθύνονται προς το Υπηρε¬ 
σιακό Συμβούλιο και αναφέρονται στη ρύθμιση θεμάτων του προσωπι¬ 
κού, πλην αυτών που αφορούν τις μεταθέσεις των Προϊσταμένων Δ/ 
νσεων και Τμημάτων. 

11. Τις πράξεις μονιμοποίησης των δοκίμων υπαλλήλων της Γενι¬ 
κής Γραμματείας Βιομηχανίας. 

12. Τις πράξεις και έγγραφα αποδοχής της παραίτησης όλων των 
υπαλλήλων της ΓΓΒ πλην αυτών των Γενικών Δ/νσεων. 

13. Τη θεώρηση των ημερολογίων κίνησης των Προϊσταμένων Δ/ 
νσεων και ειδικών συμβούλων και συνεργατών που μεταβαίνουν για 
εκτέλεση υπηρεσίας εκτός έδρας στο εσωτερικό ή εξωτερικό, ύστερα από 
προηγούμενη έγκριση. 

Β. Στον Προϊστάμενο της Οικονομικής Δ/νσης: 

1. Τις αποφάσεις έγκρισης ανάληψης πιστώσεων του τακτικού προϋ¬ 
πολογισμού από 5.000.001 έως και 20.000.000 δρχ. 

2. Τις πράξεις και έγγραφα για την πραγματοποίηση δαπανών του 
τακτικού προϋπολογισμού, τη διενέργεια δημόσιων τακτικών μειοδοτι¬ 
κών διαγωνισμών, τις αποφάσεις κατακύρωσης των αποτελεσμάτων 
αυτών καθώς και τις συμβάσεις προμηθειών ή εκτελέσεως εργασιών ή 
έργου για ποσό από 5.000.001 έως 20.000.000 δρχ. 

3. Τα έγγραφα προς το Υπ. Οικονομικών για τον χαρακτηρισμό πι¬ 
στώσεων του τακτικού προϋπολογισμού ως δεκτικών ενταλμάτων προ¬ 
πληρωμής ή επιτροπικών ενταλμάτων. 

4. Τις μεταβιβάσεις πιστώσεων τακτικού προϋπολογισμού με επιτρο¬ 
πικά εντάλματα σε δευτερεύοντες διατάκτες ανεξάρτητα από ποσό. 

5. Τις πράξεις και έγγραφα έγκρισης ανάληψης των πιστώσεων των 




4232 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


επιχορηγήσεων των εποπτευόμενων νομιχών προσώπων από την ΓΓΒ. 

6. Τις πράξεις και έγγραφα για τον ορισμό ή αντικατάσταση υπολό¬ 
γων διαχειριστών αναλωσίμου και μη υλικού. 

7. Τις πράξεις και έγγραφα ορισμού ή αντικατάσταση υπολόγων δια- 
χείρησης παγίων προκαταβολών χρημάτων, χαρτοσήμου και υπευθύ¬ 
νων δηλώσεων που προβλέποινται από το Ν.Δ. 321/69 «Περί κώδικος 
Δημοσίου Λογιστικού» και τον Ν. 1599/86 «Σχέσεις Κράτους - Πο¬ 
λίτη». 

8. Τις αποφάσεις ορισμού και αντικατάστασης υπολόγων χρηματι¬ 
κών ενταλμάτων προπληρωμής (ΧΕΠ) καθώς και την παράταση προ¬ 
θεσμίας λήξης αυτών. 

9. Τις αποφάσεις για τη συγκρότηση επιτροπών διενέργειας διαγωνι¬ 
σμών προμήθειας υλικών και εκτελέσεων έργων ή εργασιών, επιτροπών 
παραλαβής αυτών καθώς επίσης και επιτροπών διαχείρισης δαπανών 
και κίνησης των Κ.Τ. αυτοκινήτων της Γ.Γ.Β. 

10. Τις καταστάσεις ορίου πληρωμών κάθε μηνός. 

11. Τα έγγραφα προς το Υπουργείο Οικονομικών (Γ.Λ.Κ.) για τη 
μεταφορά πιστώσεων από ΚΑΕ σε ΚΑΕ (αυξομείωση πιστώσεων) του 
φορέα της Γεν. Γραμματείας Βιομηχανίας. 

12. Τις αναλύσεις - αιτιολογήσεις λειτουργικών δαπανών, δαπανών 
σε ξένο συνάλλαγμα, τους πίνακες χαρακτηρισμού πιστώσεων του Τα¬ 
κτικού Προϋπολογισμού της ΓΓΒ ως δεκτικών εκδόσεων ενταλμάτων 
προπληρωμής ή επιτροπικών ενταλμάτων. 

13. Τον έλεγχο, την αναγνώριση και τη θεώρηση ως προς τη νομιμό¬ 
τητα των εξόδων της ΓΓΒ με σκοπό τον προσδιορισμό των δικαιωμά¬ 
των των πιστωτών που προβλέπεται από το άρθρο 26 του Ν.Δ. 
321/69 «Περί Κώδικα Δημοσίου Λογιστικού». 

14. Τις πράξεις και έγγραφα που αφορούν την ασφάλεια των χτιρίων, 
των εγκαταστάσεων και του υλικού των Υπηρεσιών της ΓΓΒ. 

Γ. Στον Προϊστάμενο της Δ/νσης Βιομηχανικής Πολιτικής 

1. Τις πράξεις και έγγραφα για την έκδοση των συμψηφιστικών χρη¬ 
ματικών ενταλμάτων ή ενταλμάτων προπληρωμής σε βάρος πιστώ¬ 
σεων του προϋπολογισμού δημοσίων επενδύσεων. 

2. Τις πράξεις και έγγραφα ορισμού ή αντικατάστασης υπολόγων 
διαχειριστών τού προϋπολογισμού δημοσίων επενδύσεων. 

3. Τις πράξεις και έγγραφα προς την Τράπεζα της Ελλάδος για κα¬ 
τανομή πιστώσεων, πληρωμών εμβασμάτων κ.λπ. που βαρύνουν το 
ΠΔΕ. 

4. Τα αιτήματα χρηματοδότησης προς το ΥΠΕΘΟ των Εγκεκριμέ¬ 
νων έργων και μελετών του ΠΔΕ. 

Δ. Στον Προϊστάμενο της Δ/νσης Επιθεώρησης 

1. Τα έγγραφα με τα οποία διαβιβάζονται εκθέσεις πραγματοποίη¬ 
σης ή μη επενδύσεων που έχουν υπαχθεί στους εκάστοτε ισχύοντες ανα¬ 
πτυξιακούς νόμους. 

Ε. Στον Προϊστάμενο της Δ/νσης Υποστήριξης Βιομηχανιών: 

1. Τις πράξεις και έγγραφα για τον καθορισμό της παραγωγικότη¬ 
τας αρτοκλιβάνων σύμφωνα με το από 25.8.34 Προεδρικό Διάταγμα. 

2. Τις πράξεις και έγγραφα μετά από κρίση προσφυγών, οι οποίες 
υποβάλλονται κατά πράξεων των Νομαρχών και εκδίδονται δυνάμει 
των διατάξεων της παρ. 8 του άρθρου 1 του Α.Ν. 207/67, ως και των 
ομοίων των που εκδίδονται από το Τμηματάρχη του Τμήματος Λει¬ 
τουργίας Βιομηχανιών. 

3. Τις πράξεις και έγγραφα χορήγησης αδειών ανέγερσης κτιρίων 
για φαρμακοβιομηχανίες κατά παρέκκλιση των ισχυουσών πολεοδομι- 
κών διατάξεων. 

4. Τη θεώρηση των σχεδιαγραμμάτων και λοιπών δικαιολογητικών 
που συνοδεύουν τις άδειες εγκατάστασης, επέκτασης και λειτουργίας 
των φαρμακοβιομηχανιών. 

5. Τις πράξεις και έγγραφα που αφορούν στις διατάξεις του άρθρου 8 
του Ν. 4484/1965. 

6. Τα ερωτήματα που απευθύνονται στην Επιτροπή του άρθρου 3 της 
Κ.Υ.Α. 3329/15.3.89 (ΦΕΚ 132/Β/21.2.89) για θέματα εκρηκτι¬ 
κών. 

7. Τα έγγραφα προς την Τράπεζα της Ελλάδος με τα όποια βεβαιώ¬ 
νεται η εξαγωγική προστιθέμενη αξία των εξαγομένων βιομηχανικών 
προϊόντων εγχωρίου παραγωγής για την επιστροφή επιτοκίων. 

8. Τις προτάσεις προς τα συναρμόδια Υπουργεία για παραχωρήσεις 
δημοσίων, κοινοχρήστων, δημοτικών ή κοινοτικών εκτάσεων, προς 
ίδρυση ή επέκταση βιομηχανιών ή βιοτεχνιών. 

9. Τις πράξεις και έγγραφα για την επιβολή κυρώσεων με βάση το 
άρθρο 5 του Ν. 858/79. 

10. Τις αποφάσεις μετά από κρίση προσφυγών που υποβάλλονται 


κατά πράξεων των περιφερειακών υπηρεσιών με τις οποίες επιβάλλο¬ 
νται κυρώσεις σε βάρος των παραβατών της ηλεκτρολογικής νομοθε¬ 
σίας (άρθρο 5 Ν. 2576/53). 

Στ. Στους Προϊσταμένους των Διευθύνσεων Κλαδικής Βιομηχανικής 
Πολιτικής 

1. Τα απαντητικά έγγραφα προς το Υπουργείο Εμπορίου επί αιτημά¬ 
των εξαγωγής ειδών για μεταποίηση και επανεισαγωγή με το καθε¬ 
στώς της παθητικής τελειοποίησης και το σύστημα των σταθερών 
απαλλαγών. 

Ζ. Στον Προϊστάμενο της 1ης Δ/νσης Κλαδικής Βιομηχανικής Πολι¬ 
τικής. 

1. Τις έγγραφές απόψεις προς τις τελωνειακές αρχές για παράδοση 
εισαγομένων παιχνιδιών σε εφαρμογή των προβλεπομένων από τη Ρ. 
6342/863/27.3.89 Κοινή Υπουργική Απόφαση των υπουργών 
ΥΠΕΘΟ και ΥΒΕΤ, όπως αυτή συμπληρώθηκε με την Β. 6813/ 
1325/3.4.90 ΚΥΑ, για τη διαπίστωση της ταυτότητας τούτων και το 
σύμφωνο της κατασκευής τους προς τα εθνικά πρότυπα των χωρών με¬ 
λών της ΕΟΚ. 

2. Την επιβολή κυρώσεων στους παραβάτες της προαναφερθείσης με 
αρθ. Β. 6342/863/27.3.89 ΚΥΑ, όπως αυτή συμπληρώθηκε με την 
Β.6813/1325/3.4.90 ΚΥΑ. 

Η. Στον Προϊστάμενο της 3ης Δ/νσης Κλαδικής Βιομηχανικής Πο¬ 
λιτικής 

θ. Τις πράξεις και έγγραφα απαγόρευσης, μετά από σύμφωνη 
γνώμη του ΕΛΟΤ, διάθεσης στην αγορά ή υποβολής σε ειδικούς όρους 
των χαλύβων οπλισμού σκυροδέματος κατά το άρθρο 5 της Β. 21538/ 
2228/87 απόφασης του Αν. Υπουργού ΒΕΤ, περί χαλύβων οπλισμού 
σκυροδέματος. 

13. Στον Προϊστάμενο της 4ης Δ/νσης Κλαδικής Βιομηχανικής Πο¬ 
λιτικής 

1. Την επιβολή κυρώσεων στους παραβάτες: 

α) Της 470/85 ΚΥΑ (ΦΕΚ 183/Β/4.4.85) περί ηλεκτρολογικού 
υλικού, όπως τροποποιήθηκε με την Β. 6467/608/21.3.88 ΚΥΑ 
(ΦΕΚ 214/Β/21.4.88). 

β) Της 19284/26907/19.9.88 (ΦΕΚ 691/Β/20.9.88 ΚΥΑ 
όπως συμπληρώθηκε με την 21363/3034/17.10.88 ΚΥΑ (ΦΕΚ 
771/Β/26.10.88). 

I. Στον Προϊστάμενο της Δ/νσης Διεθνών Βιομηχανικών Σχέσεων 

1. Εκθέσεις, στατιστικά στοιχεία, αιτιολογημένες γνώμες που απευ¬ 
θύνονται στις Ε.Κ. και λοιπούς διεθνείς οργανισμούς (ΟΟΣΑ, ΟΗΕ, 
ΟΑΤΤ, ΝΑΤΟ κ.λπ.). 

2. Έγγραφα που απευθύνονται σε συναρμοδίους φορείς επί θεμάτων 
Ε.Κ. 

3. Εισηγήσεις αποστολής εκπροσώπων του ΥΒΕΤ στις Ε.Κ. και 
στους λοιπούς διεθνείς Οργανισμούς. 

Κ. Στον Προϊστάμενο της Δ/νσης Πληροφορικής 

1. Την εντολή τύπωσης δελτίων βιομηχανικής κίνησης καθώς και η 
οποιαδήποτε τύπωση υλικού από το Εθνικό Τυπογραφείο που προβλέ- 
πεται από εγκυκλίους του Ν·Π.Κ. 

Α. Στον Προϊστάμενο της Δ/νσης Οργάνωσης 

1. Τα έγγραφα προς τις Υπηρεσίες της ΓΓΒ και τους εποπτευόμε¬ 
νους φορείς και τις εταιρείες τους, με τα οποία ζητούνται στοιχεία για 
θέματα Κοινοβουλευτικού Ελέγχου. 

2. Τα έγγραφα με τα οποία ενημερώνονται οι Υπηρεσίες της ΓΓΒ για 
τη δημοσίευση νόμων, διαταγμάτων και αποφάσεων που άπτονται του 
ενδιαφέροντος τους. 

3. Τα έγγραφα προς τις καθ’ ύλην αρμόδιες Υπηρεσίες της Κοινότη¬ 
τας και τις νόμιμες αντιπροσωπείες της Ελλάδας στους Διεθνείς Οργα¬ 
νισμούς και τις Ε.Κ. προκειμένου να ενημερώνεται το αρχείο που τηρεί¬ 
ται για το Κοινοτικό Νομικό πλαίσιο. 

Κ.Β. Στον Προϊστάμενο της Διεύθυνσης Πολιτικής Προμηθειών 

1. Τις εισηγήσεις προς την Επιτροπή Πολιτικής Προμηθειών 
(ΕΠΠΠ) 

2. Τις Εισηγήσεις προς την Επιτροπή Προγραμματικών Συμφωνιών 
και Αναπτυξιακών Συμβάσεων (ΕΠΣΑΣ). 

Άρθρο 5 

Στους Προϊσταμένους Τμημάτων και στους νόμιμους αναπληρωτές 
τους: 

I. Γενικές εξουσιοδοτήσεις: 

1. Πράξεις και έγγραφα καταστροφής εκκάθαρισθέντων αρχείων. 

2. Τα έγγραφα με τα οποία γίνεται ανακοίνωση ή κοινοποίηση νομο¬ 
θετικών κειμένων, εγκυκλίων ή εγγράφων. 

3. Τα απαντητικά και πληροφοριακά έγγραφα σε θέματα για το 
οποίο υπάρχει εκφρασμένη γραπτή άποψη της Διοίκησης στο εσωτερικό 
και εξωτερικό. 

4. Την έγκριση για χορήγηση επικυρωμένων αντιγράφων, εφόσον 
επιτρέπονται από το νόμο ή χορήγησή τους και τα σχετικά έγγραφα 
αποστολής τους. 

5. Τα προπαρασκευαστικά, διαβιβαστικά και υπομνηστικά έγγραφα 
στο εσωτερικό και εξωτερικό. 

6. Τα πιστοποιητικά και βεβαιώσεις για νόμιμη χρήση, σε θέματα 
που μπορούν κατά νόμο να βεβαιωθούν από τα στοιχεία που τηρούνται 
στην υπηρεσία εφόσον δεν αντίκεινται σε απαγορευτική διάταξη. 

7. Τις πράξεις με τις οποίες τίθενται έγγραφα της αρμοδιότητάς τους 
στο αρχείο. 

8. Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως καθώς και τα έγγραφα αποστολής αυτών. 

9. Τα τηλεγραφήματα πληροφοριακού και προπαρασκευαστικού πε¬ 
ριεχομένου που αποστέλλονται στο εσωτερικό και εξωτερικό. 

II. Ειδικές εξουσιοδοτήσεις 

Α. Στον Προϊστάμενο του Τμήματος Προσωπικού 

1. Τις αποφάσεις προαγωγών των υπαλλήλων της ΓΓΒ στον Β’ και 
Γ' βαθμό. 

2. Τα έγγραφα με τα οποία κοινοποιούνται οι ετήσιες καταστάσεις 
των μονίμων υπαλλήλων και οι πίνακες μεταθετέων. 

3. Τα έγγραφα που αναφέρονται σε διαδικαστικά θέματα απονομής 
ηθικών αμοιβών ή βραβεύσεων υπαλλήλων. 

4. Την υπογραφή των πρωτοκόλλων ορκωμοσίας και των βεβαιώ¬ 
σεων αναλήψεως υπηρεσίας. 

5. Την θεώρηση των βιβλιαρίων νοσηλείας των υπαλλήλων και των 
μελών των οικογενειών τους. 

6. Τις ανακοινώσεις αποφάσεων που αφορούν την εν γένει υπηρε¬ 
σιακή κατάσταση των υπαλλήλων ανεξάρτητα από κλάδο και βαθμό ή 
Μ.Κ. 

7. Την έγκριση χορήγησης αντιγράφων από τα επίσημα στοιχεία των 
ατομικών υπηρεσιακών φακέλλων των υπαλλήλων. 

8. Τις αποφάσεις αλλαγής επωνύμου των θηλέων υπαλλήλων. 

9. Την επικύρωση της γνησιότητας της υπογραφής των υπαλλήλων 
της ΓΓΒ και των αποσπασμένων. 

10. Τα έγγραφα με τα οποία διαβιβάζονται δικαιολογητικά συντα- 
ξιοδότησης των υπαλλήλων ανεξάρτητα από βαθμό και ειδικότητα. 

11. Τα παραπεμπτικά έγγραφα για υγειονομική εξέταση των υπαλ¬ 
λήλων και των υποψηφίων για διορισμό. 

12. Τις πράξεις χορήγησης μισθολογικών κλιμακίων και κατάταξης. 

13. Τα πιστοποιητικά ή βεβαιώσεις για την υπηρεσιακή κατάσταση 
όλων των υπαλλήλων. 

14. Τις κανονικές, φοιτητικές και αναρρωτικές άδειες όλων των 
υπαλλήλων πλην των Προϊσταμένων των Οργανικών Μονάδων της 
ΓΓΒ. 

15. Τις αποφάσεις χορήγησης των κάθε είδους επιδομάτων στους 
τακτικούς και μη υπαλλήλους της ΓΓΒ. 

16. Τα έγγραφα προς το Υπουργείο Εξωτερικών για έκδοση ή ανα¬ 
νέωση διπλωματικών ή υπηρεσιακών διαβατηρίων των υπαλλήλων της 
ΓΓΒ. 

Β. Στον Προϊστάμενο του Τμήματος Προϋπολογισμού 

1. Τις πράξεις και έγγραφα εγκρίσεως αναλήψεως δαπανών πιστώ¬ 
σεων του τακτικού προϋπολογισμού εξόδων μέχρι ποσού 5.000.000 

δρχ· 

2. Τα έγγραφα προς το Υπουργείο Οικονομικών (Γ.Λ.Κ.) για την 
επαύξηση του ποσοστού διαθέσεως πιστώσεων, που αφορούν δαπάνες 
της ΓΓΒ. 

3. Τις εντολές προς την Ολυμπιακή Αεροπορία για την έκδοση εισι¬ 
τηρίων με πίστωση σε εκτέλεση αποφάσεων έγκρισης μετακινήσεων για 
εκτέλεση υπηρεσίας υπαλλήλων της ΓΓΒ. 

4. Τα διαβιβαστικά έγγραφα προς την ΥΕΕ για την έκδοση τακτικών 
ενταλμάτων, ή για την απαλλαγή των υπολόγων (ΧΕΠ) ή αποκατά¬ 
σταση της πάγιας προκαταβολής των πραγματοποιουμένων δαπανών 
που έχουν εκ των προτέρων αναγνωρισθεί από τα ανωτέρω κατά νόμο 
κλιμάκια. 

5. Τη θεώρηση των καταστάσεων πληρωμής εξόδων κίνησης εντός 
έδρας. 


Γ. Στον Προϊστάμενο του Τμήματος μισθοδοσίας. 

1. Τα διαβιβαστικά έγγραφα προς την ΥΕΕ για την έκδοση τακτικών 
ενταλμάτων. 

2. Τις βεβαιώσεις για τις αποδοχές των υπαλλήλων, κρατήσεις κ.λπ. 
καθώς και τη θεώρηση καταστάσεων αποζημίωσης για υπερωριακή ερ¬ 
γασία. 

Δ. Στον Προϊστάμενο του Τμήματος Διοικητικής Μέριμνας και Προ¬ 
μηθειών 

1. Τις πράξεις και έγγραφα για την πραγματοποίηση δαπανών του 
τακτικού προϋπολογισμού, τη διενέργεια πρόχειρων και δημόσιων τα¬ 
κτικών μειοδοτικών διαγωνισμών, τις αποφάσεις κατακύρωσης των 
αποτελεσμάτων αυτών καθώς και τις συμβάσεις προμηθειών ή εκτελέ- 
σεως εργασιών ή έργου για ποσό μέχρι 5.000.000 δρχ. 

2. Τις εντολές κίνησης των Κ.Υ. αυτοκινήτων της ΓΓΒ. 

3. τις εγκρίσεις των αιτήσεων Δ/νσεων και αυτοτελών Τμημάτων 
παραλαβών αναλωσίμου και μη υλικού από τις αποθήκες της ΓΓΒ με 
σκοπό την εύρρυθμη λειτουργία τούτων. 

4. Τις βεβαιώσεις υπερωριακής και κάθε άλλης απασχόλησης προ¬ 
σωπικού που υπηρετεί στο Τμήμα αυτό (φύλακες, οδηγοί κ.λπ.). 

Ε. Στους Προϊσταμένους των τριών Τμημάτων της 4ης Δ/νσης Κλα¬ 
δικής Βιομηχανικής Πολιτικής: 

1. Τις καταχωρήσεις του ηλεκτρολογικού και ηλεκτρονικού υλικού. 

2. Τις εγκρίσεις κυκλοφορίας του ηλεκτρολογικού υλικού που εμπί¬ 
πτει στις διατάξεις του από 12/25.4.53 Π.Δ. «περί του τρόπου εγκρί¬ 
σεως των για τις εσωτερικές ηλεκτρικές εγκαταστάσεις προοριζομένων 
υλικών και συσκευών καταναλώσεως». 

3. Τις έγγραφες εντολές προς τις τελωνειακές αρχές για παράδοση 
ηλεκτρολογικού υλικού σε εφαρμογή των διατάξεων των ΚΥΑ 470/ 
85, Β.6467/608/88, 19284/26907/88 και 21363/3034/88. 

4. Τις εντολές προς τον ΕΛΟΤ για τον έλεγχο ηλεκτρολογικού υλι¬ 
κού. 

Ζ. Στον Προϊστάμενο του Τμήματος Βιομηχανιών Ειδών Ένδυσης 

1. Τη θεώρηση των δηλώσεων καταχώρησης των παιχνιδιών για 
τους εγχώριους κατασκευαστές και εισαγωγείς παιχνιδιών, βάσει της 
ΚΥΑ Β. 6342/863/27.3.89 και Β.6813/1325/3.4.90. 

Η. Στον Προϊστάμενο του Τμήματος Λειτουργίας Βιομηχανιών 

1. Την επιβολή προστίμων δυνάμει της παραγράφου 8 του άρθρου 1 
του Α.Ν. 207/67 σε φαρμακοβιομηχανίες. 

θ. Στον Προϊστάμενο του Τμήματος Εξυπηρέτησης Βιομηχανιών 
και Επενδυτών της Δ/νσης Υποστήριξης Βιομηχανιών. 

1. Τα έγγραφα προς την Τράπεζα της Ελλάδος με τα οποία βεβαιώ¬ 
νεται βασική προστιθέμενη αξία των εξαγομένων βιομηχανικών προϊό¬ 
ντων για την επιστροφή επιτοκίων. 

I. Στους Προϊσταμένους όλων των Τμημάτων των τεσσάρων Δ/ 
νσεων Κλαδικής Βιομηχανικής Πολιτικής. 

1. Τις χορηγήσεις βεβαιώσεων ότι αγαθά που εισάγονται από το Δη¬ 
μόσιο, τις Κοινότητες, τα Νομικά Πρόσωπα και Οργανισμούς παράγο- 
νται ή όχι εγχωρίως καθώς και τη χορήγηση βεβαιώσεων που προβλέ- 
πονται από ειδικές διατάξεις τους Ν. 1382/83 (ΦΕΚ 105/Α/4.8.83) 
και δεν έχει η σχετική αρμοδιότητα μεταβιβασθεί στους Νομάρχες. 

Κ. Στον Προϊστάμενο του Τμήματος Προετοιμασίας Στοιχείων και 
Ελέγχου της Δ/νσης Πληροφορικής. 

1. Τα έγγραφα με τα οποία παρέχονται στατιστικά στοιχεία σε διάφο¬ 
ρες υπηρεσίες, οργανισμούς και ιδιώτες. 

2. Τα έγγραφα με τα οποία αποστέλλονται δελτία βιομηχανικής, βιο¬ 
τεχνικής κίνησης. 

3. Τα αποδεικτικά κατάθεσης δελτίων βιομηχανικής και βιοτεχνικής 
κίνησης. 

Άρθρο 6 

ΓΕΝΙΚΕΣ ΔΙΑΤΑΞΕΙΣ 

Α. ΑΣΚΗΣΗ ΑΡΜΟΔΙΟΤΗΤΩΝ: 

1. Τα έγγραφα που υπογράφονται με «Εντολή Υφυπουργού» πρέπει 
να είναι μέσα στα πλαίσια της καθοριζόμενης πολιτικής και να αναφέ¬ 
ρουν τον αριθμό αυτής της εξουσιοδότησης. 

Τα έγγραφα αυτά μπορούν να ακυρωθούν με νεώτερο έγγραφο υπερ- 
κειμένου οργάνου εφόσον δεν είναι στα πλαίσια της καθοριζόμενης πολι¬ 
τικής ή υπερέβησαν τις αρμοδιότητες που παραχωρήθησαν με την πα¬ 
ρούσα απόφαση. 

2. Πράξεις, έγγραφα ή αποφάσεις που υπογράφονται «Με Εντολή 
Υφυπουργού», σύμφωνα με αυτή την εξουσιοδότηση, τα οποία κρίνονται 

ότι έχουν ιδιαίτερη σημασία για την γενικότερη δραστηριότητα του 
υπουργείου ή απεικονίζουν την εφαρμογή της καθορισμένης πολιτικής 
θα πρέπει να κοινοποιούνται και στο Πολιτικό Γραφείο του Υφυπουργού. 
Β. ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΜΕΤΑΞΥ ΚΛΙΜΑΚΙΩΝ: 

1. Κάθε ανώτερο κλιμάκιο μπορεί να υπογράψει οποιοδήποτε έγ¬ 
γραφο που υπογράφεται από το αμέσως κατώτερό τους κλιμάκιο, τη- 
ρουμένου του κανόνα των τριών υπογραφών. 

2. Οι εξουσιοδοτούμενοι μπορούν με έγγραφη επαρκή αιτιολόγηση 
να υποβάλουν στο αμέσως ανώτερο κλιμάκιο για υπογραφή έγγραφα, 
πράξεις και αποφάσεις που πρέπει να εκδοθούν απ’ αυτούς. Στην περί¬ 
πτωση αυτή το ανώτερο κλιμάκιο αποφασίζει σχετικά. Πάλι τηρείται ο 
κανόνας των τριών υπογραφών. 

3. Σε περίπτωση απουσίας ή κωλύμματος των Γενικών Δ/ντών όλα 
τα έγγραφα που υπογράφονται απ’ αυτόν με «Εντολή Υφυπουργού» 
σύμφωνα με την παρούσα απόφαση θα υπογράφονται από τον Γενικό 
Γραμματέα και αυτά του γενικού Γραμματέα, σε περίπτωση κωλύμμα¬ 
τος ή απουσίας του, από τον Υφυπουργό. 

4. Σε περίπτωση κωλύμματος ή απουσίας οργάνου, που εξουσιοδο¬ 
τείται με την παρούσα απόφαση να υπογράψει «Με εντολή Υφυπουργού» 
η εξουσιοδότηση ισχύει για τον νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 21 Ιουνίου 1991 

Ο Υφυπουργός 

Β. ΜΑΝΤΖΩΡΗΣ 
-♦- 

Αριθ. 74476 

Δημοσιότητα της διοικητικής δράσης του ΟΤΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 


' Εχοντας υπόψη: 

1. Τις διατάξεις του άρθρου 6 του Ν. 1943/91 «Εκσυγχρονισμός 


της οργάνωσης κα λειτουργίας της δημόσιας διοίκησης, αναβάθμιση 
του προσωπικού της και άλλες συναφείς διατάξεις». 

2. Τις διατάξεις του άρθρου 51 του Ν. 1892/90 «Για τον εκσυγχρο¬ 
νισμό και την ανάπτυξη και άλλες διατάξεις». 

3. Τις διατάξεις του Ν.Δ. 165/73 «Περί Οργανισμού Τηλεπικοινω¬ 
νιών Ελλάδος». 

4. Την με αριθμ. Υ 1067/9.5.90 απόφαση του Πρωθυπουργού και 
Υπουργού Μεταφορών και Επικοινωνιών «Περί ανάθεσης αρμοδιοτή¬ 
των Υπουργού Μεταφορών και Επικοινωνιών στον Υφυπουργό Μετα¬ 
φορών και Επικοινωνιών». 

5. Την εγκύκλιο του ΥΠΠΚ ΔΙΣΚΠΟ/Φ19-1/13592/15.4.91 
«Περί δημοσιότητας της διοικητικής δράσης». 

6. Τη με αριθμ. 20759/28.11.90 κοινή απόφαση «Περί εξαίρεσης 
διοικητικών πράξεων ή εγγράφων από τον περιορισμό των τριών υπο¬ 
γραφών», αποφασίζουμε: 

1. Καθορίζουμε τον τύπο του πίνακα της δημοσιότητας της διοικητι¬ 
κής δράσης ως προς τη διάθεση (πώληση - ενοικίαση) και εγκατάσταση 
των Συνδρομητικών τηλεφωνικών Κέντρων του ΟΤΕ στους συνδρομη¬ 
τές - πελάτες του, σε ήδη λειτουργούσες τηλεφωνικές συνδέσεις, όπως 
το συνημμένο παράρτημα. 

2. Οι πίνακες θα αναρτώνται στη Διεύθυνση Συνδρομητικών Κέ¬ 
ντρων του ΟΤΕ, Γαλαξία 2 Ν. Κόσμος και στο Κεντρικό Γραφείο του 
ΟΤΕ Σχέσεων με τον πολίτη, Ανθίμου Γαζή 4, Αθήνα. 

3. Η ενημέρωση των πινάκων θα γίνεται κάθε εξάμηνο. 

Η απόφαση αυτή και το παράρτημα να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουνίου 1991 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΜΙΛΤΙΑΔΗΣ ΕΒΕΡΤ ΑΠΟΣΤΟΛΟΣ ΚΑΡΤΣΑΣ 


ΠΑΡΑΡΤΗΜΑ 

ΠΙΝΑΚΑΣ 


Δημοσιοποίησης της σειράς προτεραιότητας των Συνδρομητών - Πελατών 
που ενδιαφέρονται για την προμήθεια (αγορά - ενοικίαση) Συνδρομητών Τηλεφωνικών Κέντρων 


α/α 

ΑΙΤΗΣΗ 
Αριθμ. πρωτ. 
και 

ημεροχρο¬ 

νολογία 

Στοιχεία αιτούντος 

Περίληψη & στοιχεία 
αιτήματος 

Απάντηση ή 
και ειδοποίηση 
(αρ. πρωτ. και 
ημεροχρο¬ 
νολογία 

Εμφάνιση - 
πληρωμή 
(ημερο¬ 
χρονολογία) 

Εγκατάσταση 

λειτουργία 

Σ.Τ.Κ. 

ΠΑΡΑΤΗΡΗΣΕΙΣ 

Ονοματε¬ 

πώνυμο 

Πλήρης 

διευ/νση 


Τύπος & οίκος 
χωρητικότητα 
Σ.Τ.Κ. 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













